open-index/open-wikipedia-markdown huggingface dataset:
Rožyštše

**Rožyštše** () on kaupunki Ukrainan Volynian alueen Lutskin piirissä. Rožyštše sijaitsee Dneprin vesistön Pripetin haarajoen Styrin (Стир) varrella, noin 24 kilometriä piiri- ja aluekeskus Lutskista etelään (maanteitse valtatien M19 kautta). Kaupungissa on rautatielinjan Kivertsi–Kovel asema.

Tammikuun keskilämpötila on -5,0 ja heinäkuun +18,4 celsiusastetta. Keskimääräinen vuosisademäärä 630 millimetriä.

Luotettavana pidetty kirjallinen maininta kylästä on vuodelta 1545, aiempia vuosien 1322 tai 1377 viittauksia on pidetty epävarmoina. Lutskin piispa sai sille Magdeburgin kaupunginoikeudet vuonna 1598; tätä varhaisempi kaupungin perustamisyritys ei onnistunut. Kaupunkityyppisen taajaman aseman se sai puna-armeijan miehityksen jälkeen 1939 (tai 1940). Piirihallinnon alaisen kaupungin aseman Rožyštše sai 1989.

Ukrainan tilastokeskus arvioi Rožyštšen väkiluvuksi 12&nbsp;483 asukasta (1.1.2022). Väestönlaskennassa 2001 asukkaita oli noin 13&nbsp;500. Kaupunki oli Rožyštšen piirin keskus kesän 2020 aluehallinnolliseen uudistukseen saakka; tuolloin kaupungista tuli osa Lutskin piiriä.


House of culture in Rozhyshche 01.jpg|Kulttuuritalo.
Музей Рожище.jpg|Museo.
Rozhyshche Volynska-Church of the Transfiguration-west view-1.jpg|Kirkko (1920).
Rozhysche Mykhaylivs'ka Tserkva 03 (YDS 7321).jpg|Pyhän Mikaelin kirkko (1920).
Church of the Nativity of the Holy Mother of God in Rozhyshche 02.jpg|Ortodoksinen kirkko.


## Lähteet

## Aiheesta muualla
Marxilainen humanismi

**Marxilainen humanismi** on Nikita Hruštšovin aikana Neuvostoliitossa suosiota saanut marxilaisuuden suuntaus, joka korostaa inhimillistä näkökulmaa, subjektiivisuutta ja eettisyyttä. Marxilaisen humanismin ytimessä on usko siihen, että taistelun sosiaalisesti ja taloudellisesti oikeudenmukaisemman yhteiskunnan puolesta on perustuttava sekä inhimillisiin arvoihin että alistetussa asemassa olevien yksilöiden ja yhteisöjen voimaannuttamiseen. Keinoina taistelussa korostuvat kapitalistisen riiston ja sorron vastustaminen sekä epäoikeudenmukaisuutta ja vieraantumista ylläpitävien yhteiskunnallisten rakenteiden kritisointi ja muuttaminen. Marxilaiset humanistit perustavat aatteensa yleensä Karl Marxin varhaisiin kirjoituksiin, kuten teokseen *[[Taloudellisfilosofiset käsikirjoitukset 1844]]*. 

Itä-Euroopan maissa marxilainen humanismi oli kylmän sodan aikana osittain valtiososialismin seurausta. Jugoslaviassa marxilaiset humanistit muodostivat 1960-luvulla Praxis-nimellä tunnettu ryhmän. Lännessä marxilainen humanismi nousi aatteena näkyvästi esiin Pariisissa vuonna 1968 puhjenneissa opiskelijamielenosoituksissa. Kyse oli sekä idässä että lännessä tyytymättömyydestä kansallisten kommunistipuolueiden aatteelliseen linjaan ja vastareaktiosta objektiiviseen marxilaisuuden tulkintaan. Tunnettuja marxilaisia humanisteja ovat Lev Trotskin entinen sihteeri Raja Dunajevskaja, Erich Fromm, Ernst Bloch ja Herbert Marcuse.

## Lähteet
Kivertsi

**Kivertsi** () on kaupunki Ukrainan luoteisosassa, Volynian alueen Lutskin piirissä. Kivertsi sijaitsee 13 kilometriä piiri- ja aluekeskus Lutskista koilliseen ja 456 kilometriä Kiovasta länteen. Kaupungissa on rautateiden risteysasema. Asema otettiin käyttöön vuonna 1873 valmistuneen rautatielinjan Žytomyr–Kovel yhteydessä. Nimi rautatieasemalle ja sen lähiasutukselle otettiin seitsemän kilometrin päässä sijaitsevalta kylältä (vuodesta 1964- Prylutske).

Tammikuun keskilämpötila on -5,6 ja heinäkuun +18,6 celsiusastetta. Keskimääräinen vuosisademäärä 617 millimetriä.

Ukrainan tilastokeskus arvioi kaupungin väkiluvuksi 13&nbsp;798; asukasta (1.1.2022). Väestönlaskennassa 2001 väkiluku oli 16&nbsp;678. Enimmäkseen väestö oli tuolloin etniseltä taustaltaan ukrainalaista, mutta myös venäläisiä ja valkovenäläisiä asui kaupungissa.

Kivertsi sai alkunsa vuosina 1870-1873 Žytomyr–Kovel rautatielinjan rakennustöiden seurauksena. Paikkakunnalle rakennettiin rautatieasema. Risteyspaikkakunta Kivertsistä tuli, kun sieltä rakennettiin rautatie myös lounaaseen Lutskiin (1890) ja edelleen Lviviin. Kaupungiksi Kivertsi tuli vuonna 1951. Se oli Kivertsin piirin keskus vuodesta 1939 Ukrainan kesän 2020 aluehallinnolliseen uudistukseen saakka. Kun useita piirejä yhdistettiin (2020), Kivertsi liitettiin osaksi laajennettua Lutskin piiriä.


Привокзальна площа в Ківерцях. - panoramio.jpg|Rautatieaseman aukio.
Kivertsi Volynska-Church of the Heart of Jesus-north-east view.jpg|Jeesuksen pyhän sydämen ja Pyhän ristin kirkko (1929-1933).
Kivertsi Kostel 01 (YDS 5452).jpg|Ortodoksinen kirkko.
Kiwerce, c. moskiewska 130.jpg|Toinen ortodoksinen kirkko.


## Katso myös
*Tsumanin metsän kansallispuisto

## Lähteet

## Aiheesta muualla

*Kivertsin hromada  (kivrada.gov.ua)
*Istoria dovidka  (kivrada.gov.ua)
Chicago Cougars

**Chicago Cougars** oli yhdysvaltalainen ammattilaistason jääkiekkojoukkue, joka pelasi entisessä World Hockey Association (WHA) -liigassa. Joukkue perustettiin vuonna 1972 ja sen kotikaupunki oli Chicago Illinoisin osavaltiossa.

Cougars pelasi WHA:ssa kolme kautta, ja sen paras saavutus oli kaudella 1973–1974, jolloin se selvisi aina finaaleihin asti. Niissä se hävisi suoraan neljässä ottelussa Houston Aerosille. Joukkueen paras pistemies sen historiassa oli kanadalainen Rosaire Paiement, joka teki 234 ottelussa 216 tehopistettä.

Cougars lopetti toimintansa talousvaikeuksien vuoksi kauden 1974–1975 päätteeksi. Laajennusjoukkueena WHA:han liittynyt Denver Spurs varasi suurimman osan Cougarsin pelaajista, jonka vuoksi Spursia joskus pidetään Cougarsin seuraajana.

## Kausittaiset tilastot

**O** = Ottelut
**V** = Voitot
**H** = Häviöt
**T** = Tasapelit

**P** = Pisteet
**TM** = Tehdyt maalit
**PM** = Päästetyt maalit

## Katso myös
* Chicago Blackhawks, kaupungin tunnetumpi ammattilaisjääkiekkojoukkue

## Lähteet
Pikkumaakäki

**Pikkumaakäki** (*Morococcyx erythropygus*) on käkiin kuuluva lintulaji. Lajia tavataan Meksikossa ja Keski-Amerikassa.

## Koko ja ulkonäkö
Pikkumaakäki kasvaa 25–28 cm pitkäksi. Sukupuolet muistuttavat toisiaan ulkonäöltään. Lajin pää ja selkä ovat harmahtavan ruskeat. Silmien ympärillä on paljasta sinistä ihoa ja kaksi mustaa juovaa. Siivissä on vihertävä kiilto. Pikkumaakäen rinta ja vatsa ovat kellanruskeat. Alalajeista *M. e. erythropygus* on tummempi ja ruskeampi kuin *M. e. mexicanus*. 

## Levinneisyys ja elintavat
Pikkumaakäen levinneisyysalue ulottuu länsirannikkoa pitkin Meksikosta Costa Ricaan. Lajin elinympäristöä ovat kuivat metsät, pensaikot ja maatalousmaat. Pikkumaakäet liikkuvat yksin tai pareittain 

## Lähteet
Cincinnati Stingers

**Cincinnati Stingers** oli yhdysvaltalainen ammattilaistason jääkiekkojoukkue, joka pelasi entisessä World Hockey Association (WHA) -liigassa. Joukkue perustettiin vuonna 1975 ja sen kotikaupunki oli Cincinnati Ohion osavaltiossa.

Stingers pelasi WHA:ssa neljä kautta. Sen parhaiksi saavutuksiksi jäi selviäminen pudotuspeleihin kausilla 1976–1977 ja 1978–1979, joissa molemmissa se hävisi puolivälierissä. Joukkueessa aloittelivat ammattilaisuraansa Mark Messier ja Mike Gartner, jotka myöhemmin pelasivat maineikkaat urat NHL:ssä. Joukkueen paras pistemies sen historiassa oli Rick Dudley, joka teki 270 ottelussa 277 tehopistettä.

Kun WHA lopetti toimintansa kauden 1978–1979 päätteeksi, Stingersiä ja Birmingham Bullsia ei otettu mukaan WHA:n fuusioitua NHL:n kanssa. Kaudeksi 1979–1980 Stingers meni pelaamaan Central Hockey Leagueen, mutta lopetti toimintansa kesken kauden 33 ottelun jälkeen.

## Kausittaiset tilastot

**O** = Ottelut
**V** = Voitot
**H** = Häviöt
**T** = Tasapelit

**P** = Pisteet
**TM** = Tehdyt maalit
**PM** = Päästetyt maalit

;World Hockey Association

;Central Hockey League

## Katso myös
* Cleveland Barons, samoihin aikoihin NHL:ssä pelannut ohiolaisjoukkue

## Lähteet
Severi Kaukiainen

**Severi Kaukiainen** (s. 11. toukokuuta 1998) on suomalainen koripalloilija, joka pelaa Virolaisessa BC Kalev/Cramossa Viro-Latvia koripalloliigaa. Aiemmin Kaukiainen on edustanut Korisliigassa KTP-Basketia, Kouvoja ja Karhubasketia sekä parin kuukauden ajan slovakialaista Patrioti Leviceä. 

Kaukiainen on voittanut Korisliigan mestaruuden kaudella 2021–2022 Karhubasketin kanssa, sekä samaisen joukkueen kanssa Korisliigan hopeaa kaudella 2022–2023. Kouvoissa Kaukiainen saavutti Korisliigan hopeaa kaudella 2018–2019.

## Lähteet
New Harmony

**New Harmony** oli Robert Owenin vuonna 1824 Yhdysvaltoihin Indianan osavaltioon perustama kommunistinen yhdyskunta. Säilyneet rakennukset on listattu Yhdysvaltojen historiallisten kohteiden rekisteriin. 

Tehtaan johtajana Englannissa vaurastunut Owen osti lehti-ilmoituksen perusteella 30 000 eekkerin kokoisen alueen 150 000 dollarilla. Alueen myivät rappilaisiksi kutsutut siirtolaiset, jotka olivat rakentaneet alueelle *Harmonie-*nimisen kylän. Owen halusi kokeilla keskinäiseen yhteistoimintaan perustuvaa teollisuussiirtolaa, jonka asukkaat tuottaisivat omalla työllään kaiken tarvitsemansa. Miehet hoitaisivat varsinaisen tuotannon ja naiset vastaisivat talousaskareista ja lasten kasvatuksesta. Owenin kokeilulle oli hyvät lähtökohdat: kylässä oli valmiiksi katuja, puistikko, asuintaloja, tehdas- ja teollisuusrakennuksia sekä noin kolme tuhatta eekkeriä maata viljelyksessä, kaikki hyvässä kunnossa. Owenin apuna kokeilussa toimi geologi William Maclure, jonka oli tarkoitus vastata uuden yhdyskunnan kouluista ja opetuslaitoksista. Macluren mukana alueelle muutti joukko nimekkäitä tiedemiehiä ja opettajia.

Owen kutsui “työtätekevät ja hyvää harrastavat kaikista kansoista” tulemaan uuteen siirtolaan, jonka nimeksi hän antoi New Harmony. Uusia asukkaita tulikin kaikkiaan 900. Mitään kelpoisuusehtoja tulijoille ei ollut, eikä tulon syytä kysytty. New Harmonyn yhdyskuntakokeilu kesti kaksi vuotta, minä aikana yhdyskunnalle laadittiin seitsemän erilaista hallitusmuotoa. Lopulta kokeilun kohtaloksi koituivat erimielisyydet ja yhdyskunnan hajaantuminen pienempiin osiin. Uskontoon liittyvät kysymykset, asukkaiden erilaiset arvot ja yhteisen suunnitelman puute olivat erimielisyyden syistä suurimpia. 

## Lähteet

## Aiheesta muualla
* About New Harmony
* New Harmony - a historic utopia
Berliinin ePrix

**Berliinin ePrix** on kaudesta 2014–2015 alkaen järjestetty Formula E -sarjan osakilpailu, jossa kilpaillaan sähköisillä formula-autoilla. Yhtä poikkeusta lukuun ottamatta kilpailu on aina ajettu Berliinissä suljetun Tempelhofin lentoaseman yhteyteen rakennetulla katuradalla.

Tempelhofin katuradan on suunnittelut Rodrigo Nunes.

Formula E -sarjan ensimmäinen Grand Slam ajettiin Berliinin ePrix’ssä vuonna 2018 Jake Dennisen toimesta. Vuonna 2020 António Félix da Costa onnistui myös Grans Slamissä Berliinissä. Vuosina 2020 ja 2021 sarjan maailmanmestaruus on ratkennut Berliinin ePrix’ssä.

## Radat
### Tempelhofin lentoaseman katurata
Tempelhofin lentoaseman katurata on ollut tapahtumapaikkana vuonna 2015 sekä vuodesta 2017 eteenpäin. Rataa on kuitenkin vuosien aikana useasti muutettu eri konfiguraatioihin ja samaa rataa on voitu ajaa myös kahteen eri suuntaan. Vuodesta 2021 on ajaettu 2355 metriä pitkää *Tempelhofring* versiota, jota voidaan ajaa myös vastakkaiseen suuntaan. Päivastaiseen suuntaan ajettavan konfiguraation nimi on NILREB.

Vuonna 2015 käytetty alkuperäinen konfiguraatio oli nimeltään *Airport Circuit*. Se oli 2469 metriä pitkä ja sisälsi 17 mutkaa. Vuonna 2017 siirryttiin ensimmäiseen *Tempelhofring* versioon, jossa oli 10 mutkaa ja se oli 2277 metriä pitkä. Seuraava vuonna rataa hieman muutettiin ja sen pituudeksi tuli 2250 metriä. Vuonna 2020 radalla ajettiin yhteensä kuusi ePrix -kilpailua koronaviruspandemian vuoksi. *Tempelhofringillä* ajettiin neljä kilpailua, joista kaksi myötäpäivää ja kaksi vastapäivään. Rataa muokattiin myös hieman ja sen pituudeksi tuli 2355 metriä. Näiden lisäksi luotiin *Tempelhofer Park* versio, jolla kilpailtiin myös kahdesti. Siinä oli 16 mutkaa ja pituutta 2505 metriä.

Radan pinta on lentoasemille tyypillistä betonia, mikä poikkeaa huomattavasti tavallisesta kilparadasta. Pinta koostuu betonilaatoista, mikä aiheuttaa jatkuvaa värinää autoon. Tavallisesta poikkeava pinta vaikuttaa myös renkaiden ja energian kulutukseen. 

### Berliinin katurata
Berliinin katurataa käytettiin vuoden 2016 kilpailussa, koska Tempelhofin lentoasema oli varattu Euroopan pakolaiskriisin hoitoon. Rata sijaitsi Mitten kaupunginosassa lähellä Alexanderplatzia. Maali ja lähtö sijaitsivat Karl-Marx-Alleella. Rata oli 2030 metriä pitkä ja siinä oli 11 mutkaa.

## Tulokset

## Lähteet
Novion-Porcien

**Novion-Porcien** on kunta Pohjois-Ranskassa Ardennesin departementissa Grand Estin alueella. Se sijaitsee noin 11 kilometriä Rethelin kaupungista pohjoiseen.

Sota- ja rauhamuseo *Le Musée Guerre et Paix* pyrkii esittelemään Ardennien historiaa kolmen sodan aikana: Saksan–Ranskan sota vuonna 1870, ensimmäinen maailmansota vuosina 1914-1918 ja toinen maailmansota vuosina 1939-1945.

## Lähteet

## Aiheesta muualla
Ristikäytävä

**Ristikäytävä** on neliömäistä luostaripihaa kiertävä, kirkon eteläsivuun liittyvä rakennelma. Se on luostarin eri osien yhteyttä välittävä, aikaisemmin puukattoinen, myöhemmin holvattu, munkkien jokapäiväinen oleskelu- ja tapahtumahalli. Istutuksin varustetun ja usein hautausmaana käytetyn, atriumia muistuttavan ristipihan keskellä kohosi risti, ja lounaiskulmassa oli usein kaivo. Avoimien arkadien, pylväiden ja myöhemmin holvienkin tyylikästä ja runsasta koristelua pidettiin keskiajalla tärkeänä, joten niistä tuli keskiaikaisen rakennustaidon viehättävimpiä ja tunnelmallisimpia luomuksia, ja kodikkuutta edisti suhteellisen pieni mittakaava.

Ristikäytäviä tapaa varsinkin romaanisen ajan suuremmissa luostarirakennuksissa Saksassa, Englannissa ja Italiassa. Erityisen hienoiksi ja runsaiksi ne kehittyivät goottilaisella ja renessanssiajalla. Tunnetuimpia rakennuksia, joissa on ristikäytävä, ovat San Giovanni in Laterano ja San Paolo fuori le mura 1200-luvulta Roomassa, Monrealen katedraali Sisiliassa, Zürichin Grossmünster, Magdeburgin, Halberstadtin, Mainzin, Hildesheimin, Trierin tuomiokirkot sekä Ranskassa Arlesin Pyhän Trofimuksen kirkko ja monet muut.

Ristikäytäviä on myös linnoissa.

## Lähteet

## Aiheesta muualla
Edvard Bull (1881–1932)

**Edvard Bull** (4. joulukuuta 1881 Kristiania – 26. elokuuta 1932 Oslo) oli norjalainen historian professori ja työväenpuolueen poliitikko. Hän toimi Norjan ulkoministerinä vuonna 1928. Bull tutki erityisesti Norjan keskiaikaista historiaa ja Oslon paikallishistoriaa. Puolueessaan hän kuului vasempaan laitaan.

Bullin poika oli historioitsija Edvard Bull.
## Lähteet

## Aiheesta muualla
Piverone

**Piverone** () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 1&nbsp;297 asukasta.

## Lähteet

## Aiheesta muualla
Edvard Bull (1914–1986)

**Edvard Bull** (22. helmikuuta 1914 Kristiania – 15. joulukuuta 1986 Trondheim) oli norjalainen historioitsija. Hän toimi professorina Trondheimin yliopistossa vuosina 1963–1981. Bull erikoistui Norjan työväenluokan poliittiseen ja sosiaaliseen historiaan.

Bullin isä oli historioitsija Edvard Bull.
## Lähteet
Edvard Bull

**Edvard Bull** on seuraavien henkilöiden nimi:
* Edvard Bull (1881–1932), norjalainen poliitikko ja historian professori
* Edvard Bull (1914–1986), norjalainen historian professori, edellisen poika
* Edvard Hagerup Bull (1855–1938), norjalainen poliitikko
* Edvard Hagerup Bull (1922–2012), norjalainen säveltäjä.
Donna per amore

**Donna per amore** on italialaisen popduo Al Bano & Romina Powerin single vuodelta 1990. Sen sävelsivät ja sanoittivat Albano Carrisi, Alexander Seidl, Joachim Horn-Bernges ja Romina Power. Singlen b-puolena on Carrisin ja Powerin teos "Non piangere". Sekä a- että b-puoli sisällytettiin duon studioalbumille *Fotografia di un momento*. "Donna per amore" on julkaistu myös 12-tuumaisena maxisinglenä ja digitaalisena CD-singlenä. Kummankin julkaisun kolmantena kappaleena on uusi versio balladista *[[Libertà (Al Bano & Romina Powerin kappale)|Libertà]]*. Al Bano & Romina Power levyttivät kappaleesta "Donna per amore" myös espanjankielisen version "Mujer por amor".

"Donna per amore" nousi Itävallan singlelistan sijalle 21.

"Donna per amore" on tekijöidensä näkemys asioista, joita nainen tekee rakkauden tähden. Kappale alkaa taustakuoron laulamalla introlla, jossa kertojaminä luettelee yksitoista asiaa, jotka ovat ainoastaan hänen tapansa sanoa "rakastan sinua". Duo laulaa säkeistöjä vuorotellen, kertosäkeeseen kohottavan sillan yhdessä ja kertosäkeistöt lauletaan Al Bano -vetoisesti, mikä on tyypillistä duolle.

## Lähteet

## Aiheesta muualla
*Chordu.com: Chords for Al Bano & Romina Power Donna Per Amore Italiano
*Lyricstranslate.com: Mujer por amor (Donna per amore)
Eidsivatingin laamanninoikeus

**Eidsivatingin laamanninoikeus** on yksi Norjan kuudesta laamanninoikeudesta. Sen tuomiopiirialue koostuu Innlandetin läänistä sekä osasta Vikenin lääniä. Ennen vuotta 1995 Eidsivatingin laamanninoikeus käsitti myös nykyisen Borgartingin laamanninoikeuden.
## Käräjäoikeudet
Eidsivatingin laamanninoikeus toimii valitustuomioistuimena Vestre Innlandetin, Østre Innlandetin, Romeriken ja Glåmdalin, Follon ja Nordre Østfoldin sekä Søndre Østfoldin käräjäoikeuksille.
## Lähteet

## Aiheesta muualla
* Laamanninoikeuden verkkosivut
Sempre sempre (kappale)

**Sempre sempre** on italialaisen popduo Al Bano & Romina Powerin single vuodelta 1986. Sen sävelsivät ja sanoittivat Claude Lemesle, Michel Carre, Michel Gouty ja Vito Pallavicini. Singlen b-puolena on Albano Carrisin ja Pallavicinin teos "Saranda-Okinawa". "Sempre sempre" on myös saman nimisen studioalbumin avausraita. "Saranda-Okinawa" sisällytettiin niin ikään samalle studioalbumille. "Sempre sempre" on julkaistu myös 12-tuumaisena maxisinglenä, jolla sen kesto on yli viisi minuuttia. Al Bano & Romina Power levyttivät kappaleesta myös espanjankielisen version "Siempre siempre".

"Sempre sempre" menestyi Itävallan singlelistalla, jossa sen korkein sijoitus oli kolmas.

Albano Carrisi sai WEAlta nauhoitteita, joista hänen oli määrä valita materiaalia uuteen albumiin. "Sempre sempre" teki häneen vaikutuksen musikaalisen rakenteensa ansiosta. Vaikka kappale kuulostaa yksinkertaiselta, se ei ole yksinkertainen laulaa, Carrisi kertoo. Korkeiden ja matalien kohtien vaihtelu teki kappaleesta kiinnostavan. Lisäksi Power laulaa matalat kohdat ja Carrisi korkeat, päinvastoin kuin yleensä.

## Lähteet

## Aiheesta muualla
*Chordu.com: Chords for Al Bano & Romina Power Sempre, Sempre 1992
* Genius.com: Sempre Sempre : Al Bano & Romina Power : Track 2 on Sempre Sempre
Pirkkalan koulu

**Pirkkalan koulu** on Harjavallan Pirkkalassa sijaitseva peruskoulu, joka tarjoaa opetusta luokille 1–6. Koulussa on kuusi luokanopettajaa ja kaksi erityisopettajaa.

## Lähteet
Sempre sempre (albumi)

**Sempre sempre** on italialaisduo Al Bano & Romina Powerin studioalbumi vuodelta 1986. Se julkaistiin CD:nä, vinyylilevynä ja C-kasettina. Albano Carrisi ja Romina Power levyttivät levyn myös espanjaksi. Albumin uusintapainokseen otettiin avausraidaksi "Nostalgia canaglia", joka oli menestynyt San Remon musiikkifestivaaleilla 1987. Albumin tuotti Anthony Monn.

## Kappaleet
#Sempre sempre (4:00)Lemesle, Carre, Gouty, Pallavicini
#Saranda-Okinawa (4:05)Carrisi, Pallavicini
#Mambo di Rambo (3:06)Carrisi, Pallavicini
#Settembre (3:25)Molco
#Andrea (5:43)De Andrea, Bubola
#Love (3:42)Carucci, Power
#C'est facile (3:50)Sacchi, Power
#Verso il duemila (4:19)Sacchi, Molco
#Caro amore (4:07)Molco
#Lord Byron (3:05)Sacchi, Power

## Tematiikka
Kevyelle musiikille tavanomaista romanttista rakkautta edustaa nimikappale "Sempre sempre" ja "Caro amore". "C'est facile" kertoo ranskankielisin sanonnoin höystettynä siitä, kuinka helppoa on rakastua Pariisissa. Englanniksi ja italiaksi laulettu "Love" kertoo rakkaudesta globaalina ilmiönä. Kappaleessa  "Saranda-Okinawa" Power ja Carrisi laulavat isistään toisessa maailmansodassa, sanoituksen mukaan Carrisin isä soti Albanian Sarandassa ja Powerin isä Japanin Okinawalla. "Settembre" on omistettu Carrisin ja Powerin kolmannelle lapselle, Cristel Carrisille, joka syntyi joulupäivänä 1985. "Lord Byron" on Powerin laulama kokonaan englanninkielinen kappale, joka kertoo Lord Byronin elämäntarinan tiivistettynä kolmeen minuuttiin.

## Tekijät
*Rummut: Shane Dempsey
*Kosketinsoittimet: Geoff Bastow, Anthony Monn, Walter J. W. Schmid, Martin Grassi
*Basso: Günther Gebauer
*Kitarat: Peter Weihe
*Taustakuoro: Claudia Schwarz, Renate Mauerer, Edith Prock, Wolly Emperhoff, Mario Argandona
*Äänitys ja miksaus: Anthony Monn, Transparent Studio, München
*Miesääni kappaleessa "Lord Byron" kuuluu näyttelijä Tyrone Powerille, joka siteeraa Lord Byronin runoa "Childe Harold's Pilgramage"
*Vauvan jokeltelu kappaleessa "Settembre" kuuluu Cristelille, joka oli tuolloin kahdeksankuukautinen

## Lähteet
**Sempre sempre* -CD-albumin kansivihko
Erityiset

**Erityiset** on suomalainen, lapsille suunnattu TV-sarja, jonka tapahtumat sijoittuvat alakoulun pienluokkaan. Sarjaa on tehty neljä kautta ja esitetty Ylen palveluissa. Sarjan on käsikirjoittanut Hannu Kontturi, toisella kaudella käsikirjoittajana oli myös Marjo Vento. Kaudet 1–3 on ohjannut Lenka Hellstedt ja 4. kauden Lauri Nurkse. Aikuispäärooleissa ovat Ylermi Rajamaa, Miitta Sorvali ja Jenni Kokander. Lapsirooleissa on joka kaudella eri näyttelijät. Sarjassa on mukana kokeneitakin lapsinäyttelijöitä, kuten Pertsa ja Kilu – Faaraon sormus -elokuvassa näytelleet Leon Ruokola ja Klaara Mattila ja useita rooleja tehnyt Ellen Herler.

Sarjaan liittyy Yle Areenassa julkaistu radiokuunnelmasarja *Rehtori Anjan aamunavaus*.

Tammikuussa 2026 *Erityiset* palkittiin Kultainen Venla -gaalassa edellisvuoden parhaana lasten- ja nuortenohjelmana.

## Lähteet
Fotografia (Al Bano & Romina Powerin kappale)

**Fotografia** on italialaisen popduo Al Bano & Romina Powerin single vuodelta 1990. Sen sävelsivät ja sanoittivat Alberto Dati, Hans-Joachim Horn-Bernges ja Romina Power. Singlen b-puolena on Nessun dorma, joka on aaria oopperasta *[[Turandot]]*. "Fotografia" sisällytettiin Al Bano & Romina Powerin studioalbumille *Fotografia di un momento* (1990). "Fotografia" on julkaistu myös 12-tuumaisena maxisinglenä, jonka kolmantena musiikkikappaleena on "Era casa mia". Singlen CD-julkaisu sisältää samat kappaleet kuin maxisingle. "Nessun dorma" ja "Era casa mia" julkaistiin alkuaan vuonna 1988 studioalbumilla *Fragile*.

"Fotografia" on voimaballadi, jonka kertojaminät palaavat nuoruutensa kesään 1966 ja meren äärellä vietettyyn taianomaiseen sunnuntaihin, jonka he tallensivat polaroid-filmille. He käyttäytyivät hupsusti ja ajan muoti oli hieman hassunkurista.

## Lähteet

## Aiheesta muualla
*Chordify.net: Al Bano & Romina Power - Fotografia
Maailmankisat 1982

**16. [[Maailmankisat]]** järjestettiin vuonna 1982 Helsingissä 28.–29. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Yleisömäärä oli yhteensä kahtena päivänä 23 000 katsojaa.

## Naiset

Kisojen parhaalle urheilijalle jaettava Timo Sarpanevan suunnitteleman kiertopalkinnon sai ME:n tehnyt Tiina Lillak.

## Lähteet
*
*
Ebo

**Ebo** on Angolan kunta ja kaupunki, joka sijaitsee Cuanza Sulin maakunnassa. Ebossa asuu 208&nbsp;041 asukasta.

## Väestö
Ebossa asuu 208&nbsp;041 asukasta. Kunnan väestötiheys on 113 asukasta neliökilometriä. Kunnan väestö on 2,9&nbsp;% vuosittaisessa kasvussa. Kunnan asukkaista lähes puolet on alle 15-vuotiaita, 65 vuotta täyttäneitä on vain 3,6&nbsp;% väestöstä. Asukkaista 40&nbsp;% on lukutaitoisia. Ebon suurimmat uskonnot ovat protestantismi (49&nbsp;%) ja katolisuus (13&nbsp;%). 37&nbsp;% asukkaista on uskonnottomia. Kunnassa puhutaan eniten portugalia ja kimbundua.

## Lähteet
Ita Rina

**Ita Rina** (alun perin **Italina Lida Kravanja**, myöhemmin **Tamara Đorđević**; 1907–1979) oli slovenialainen näyttelijä.

Rina varttui Ljubljanassa ja osallistui 19-vuotiaana kauneuskilpailuun, jossa sai paikan finaalista Zagrebissa. Hän saapui paikalle liian myöhään voidakseen enää osallistua, mutta sai osakseen valokuvaajien huomion. Hänen valokuviaan julkaistiin Saksaan, ja hän sai kutsun Berliiniin, jossa hän alkoi saada pieniä elokuvarooleja. Elokuvamaailmaan siirryttyään hän otti uudeksi nimekseen Ita Rinan. Rina pääsi pienten roolisuoritusten jälkeen esiintymään elokuvaan tšekkiläiseen *[[Erotikon (vuoden 1929 elokuva)|Erotikon]]*. Elokuvassa esitettiin alastomuutta ja rakastelukohtaus, mikä aikanaan oli kiistanalaista. Elokuva kuitenkin teki Rinasta julkisuuden henkilön. Vuonna 1930 Rina esiintyi pääroolissa tšekkiläisessä elokuvassa *[[Tonka Šibenice]]*.

Rina sai tunnettavuutta Yhdysvaltoja myöten. Hän sai Hollywoodista useita työtarjouksia, joista viimeinen vuonna 1931 koski kolmivuotista sopimusta. Rina kuitenkin kieltäytyi tarjouksista ja päätti matkustaa Hollywoodin sijaan Belgradiin. Hän meni naimisiin jugoslavialaisen miehen kanssa ja otti naimisiin mentyään käyttöön nimen Tamara Đorđević. Hän esiintyi Euroopassa toiseen maailmansotaan asti ja asui loppuelämänsä Jugoslaviassa. Rina keskittyi sittemmin pitkälti perhe-elämään, mutta esiintyi vielä vuonna 1960 jugoslavialaisessa elokuvassa *Rat*.

## Lähteet

## Aiheesta muualla
*
Ottawa Nationals

**Ottawa Nationals** oli kanadalainen ammattilaistason jääkiekkojoukkue, joka pelasi entisessä World Hockey Association (WHA) -liigassa. Joukkue perustettiin vuonna 1972 ja sen kotikaupunki oli Ottawa Ontarion provinssissa.

Nationals pelasi WHA:ssa vain yhden kauden, joka oli liigan ensimmäinen kausi 1972–1973. Nationals pelasi runkosarjassa 78 ottelua, joista se voitti 35 ja hävisi 39. Se selvisi pudotuspeleihin Itäisen divisioonan neljänneltä sijalta ja hävisi puolivälierissä New England Whalersille otteluvoitoin 1–4.

Nationalsin katsojaluvut olivat huonot, keskimäärin vain noin 3&nbsp;000 katsojaa kotiotteluissa. Joukkue ei päässyt yhteisymmärrykseen Ottawan kaupungin kanssa seuraavan kauden tapahtumajärjestelyistä, joten se pelasi ainoan kautensa pudotuspelit Torontossa. Pudotuspelien ajan joukkuetta kutsuttiin nimellä **Ontario Nationals**.

Ensimmäisen kauden jälkeen joukkue muutti kokonaan Torontoon, ja siitä tuli Toronto Toros.

## Kausittaiset tilastot

**O** = Ottelut
**V** = Voitot
**H** = Häviöt
**T** = Tasapelit

**P** = Pisteet
**TM** = Tehdyt maalit
**PM** = Päästetyt maalit

## Katso myös
* Ottawa Senators, kaupungin nykyinen ammattilaisjääkiekkojoukkue

## Lähteet
Via Popillia (Pohjois-Italia)

**Via Popillia** (joskus *Via Popilia*) oli roomalainen tie, joka kulki Callia cisalpinassa Italian pohjoisosassa ja johti Ariminumista ainakin Ravennaan ja Adriaan. Pohjois-Italian Via Popil(l)iaa ei tule sekoittaa Etelä-Italiassa kulkeneeseen Via Popiliaan, joka oli Via Appian jatke.

## Historia

Via Popillia rakennettiin noin 132–131 eaa. samoihin aikoihin kuin sitä jatkanut Via Annia. Joskus tiet on luettu yhdeksi ja niistä on käytetty nimitystä Via Popillia Annia. 

## Reitti

Via Popillia sai alkunsa Ariminumista, josta se jatkoi Roomasta tullutta Via Flaminiaa. Ariminum oli myös luoteeseen päin kulkeneen Via Aemilian alkupiste. Via Popillia puolestaan kulki Ariminumista pohjoiseen Adrianmeren rannikkoa pitkin. Suunnilleen Padus (nyk. Po) -joen kohdalla tiessä oli kaksi haaraa, joista läntisempi kulki Adrian kautta ja itäisempi tieasemien Septem Maria ja Fossis kautta. *[[Barrington Atlas of the Greek and Roman World]]* -kartastossa tie päättyy suunnilleen Ad portumiin itään Pataviumista. Via Annia jatkoi Via Popilliaa sekä Adriasta että Ad portumista ja päättyi Aquileiaan.

*[[Tabula Peutingeriana]]ssa* kyseisen osuuden asemapaikat (itäisemmällä reitillä) ja niiden väliset etäisyydet ovat:

Neronia–Corniculani-välin pituus puuttuu *Tabula Peutingerianasta*, mutta kartaston perusteella se olisi ollut noin 4–6 roomalaista mailia. Joskus on tulkittu, että ”Corniculani” tulisikin lukea ”Cornicula III”, eli paikan nimi olisikin ollut Cornicula ja etäisyys Neroniasta kolme mailia. Näin tien kokonaispituus olisi ollut noin 118–121 mailia eli noin 175–179 kilometriä.

## Lähteet

## Aiheesta muualla
Andøyposten

**Andøyposten** on norjalainen vuonna 1979 perustettu paikallislehti, jonka kotikunta on Andøy. Se ilmestyy kahdesti viikossa ja kuuluu Polaris Media -konserniin.
## Lähteet

## Aiheesta muualla
* Lehden verkkosivut
Thomason

**Thomason** on muun muassa seuraavien henkilöiden sukunimi:

* C. J. Thomason (s. 1982), yhdysvaltalainen näyttelijä
* *Jens Thomason* eli Chords (s. 1978), ruotsalainen hip hop -artisti
* Marsha Thomason (s. 1976), brittiläinen näyttelijä
* Sarah Thomason (s. 1939), yhdysvaltalainen kielitieteilijä
Via Quinctia

**Via Quinctia** oli roomalainen tie, joka kulki Etruriassa Italiassa ja johti Faesulaesta Florentian kautta Pisaeen.

## Historia

Via Quinctian rakennutti vuoden 123 eaa. konsuli Titus Quintius Flamininus. Se sai nimensä hänen mukaansa.

## Reitti

Via Quinctia kulki itä-länsisuunnassa Etrurian pohjoisosissa ja yhdisti sisämaassa sijainneet Faesulaen ja Florentian Tyrrhenanmeren rannikolle Pisaeen ja sen satamaan. Tie kulki suureksi osaksi Arnus (nyk. Arno) -joen laaksossa. Se ylitti joen ainakin nykyisen Capraian kohdalla, josta on löydetty sillan jäänteet. Tien asemapaikat olivat:

## Huomautuksia

## Lähteet
1850-luvun muoti länsimaissa

**1850-luvun länsimainen muoti** oli varsin konservatiivista ja hillittyä. Vuonna 1856 keksitty metallinen, aiempaa kevyempi vannehame tuli nopeasti suosituksi kaikkien yhteiskuntaluokkien naisten keskuudessa, ja muodikkaista hameista tuli kupolin muotoisia. Naisten korsettimuoti muuttui vuosikymmenen aikana rintoja litistävästä hieman pyöreämmäksi.

## Naisten muoti
Naiset pukeutuivat varsin konservatiivisesti ja arkivaatteiden osalta yksinkertaisesti. Korsettimuodissa olivat vielä 1850-luvun alussa suorat, rintaa litistävät mallit, mutta vuoden 1853 jälkeen muodikkaiden korsettien muoto muuttui hieman pyöreämmäksi. Mekkokankaissa suosittuja olivat ruutukuviot. 

Vuosikymmenen alussa mekkoihin oli suosittua ommella leveä, valkoinen kaulus, joka saattoi yltää jopa olkapäille asti. Vyötärölle pyrittiin tekemään pyöreähkö muoto niin, että vyötärö pyöristyi hiljalleen lantiota kohti. Toisaalta 1850-luvun aikana suosiotaan nosti myös niin kutsuttu baskilainen vyötärön muoto, jossa ylhäätlä tiukasti istuva ja alhaalta levenevä takki muodosti vyötärön ja lantion välille terävämmän kulman. 

Vuosikymmenen puoliväliin mennessä mekkojen hihat muuttuivat etenkin alaosasta pyöreän mallisiksi kuitenkin niin, että ranneosa oli tyköistuva. Myös mekon vyötäröosa piteni ja suosioon tuli korkea ja jäykkä kaulus.

Vuonna 1856 keksitty metallinen, aiempaa kevyempi vannehame tuli nopeasti suosituksi kaikkien yhteiskuntaluokkien naisten keskuudessa, ja muodikkaista hameista tuli kupolin muotoisia.

### Hiukset
1850-luvun alussa naisten hiusmuodissa olivat korvien yläpuolelle asetellut, suoraan sivuille osoittavat hiusrullat. Vuosikymmenen puolivälin aikoihin rullat ikään kuin pehmenivät, kun naiset alkoivat kiinnittää hiukset enemmän pään takaosaan. Topatut hiusrullat kehystivät kuitenkin edelleen korvien yläosaa. Muodikkaisiin kampauksiin kuului koko vuosikymmenen ajan keskijakaus.

## Miesten muoti
Tuohon aikaan tavanomaisia miesten vaatteita olivat paita, liivi, solmio, takki ja housut. Työläismiehet saattoivat pukeutua pukeutua housujen lisäksi vain yksinkertaiseen paitaan. 1850-luvun loppupuolella miesten keskuudessa oli muodikasta pitää eri värisiä housuja ja liiviä.

Silinterihatut olivat 1850-luvulla tyylikkäitä. Arkisemmassa pukeutumisessa suosittuja olivat puolestaan leveälieriset merimiesten käyttämät lakit ja lipalliset, hieman pulleat rautatietyöntekijöiden käyttämät lakit. Vuosikymmenen alussa suosittuja olivat lisäksi kermanvaaleat huopahatut.

### Hiukset
Läpi 1850-luvun miesten hiusmuodissa suosittu kampaus oli sivuille jaettu ja pään keskeltä taaksepäin kammattu tyyli. Keskelle tehtiin korkea ja pyöreä aalto. Niskahiukset ulottuivat kaulukseen asti ja sivuhiukset peittivät korvat. Vuosikymmenen alkupuolella myös hieman lyhyempi hiustyyli oli muodissa.

Vuosikymmenen alkupuolella muotia oli ajella parta kokonaan pois. 1850-luvun puolivälistä alkaen miehet alkoivat pitää leukaa ja poskia kehystävää partaa.

## Lähteet
Toronto Toros

**Toronto Toros** oli kanadalainen ammattilaistason jääkiekkojoukkue, joka pelasi entisessä World Hockey Association (WHA) -liigassa. Joukkue perustettiin vuonna 1973 ja sen kotikaupunki oli Toronto Ontarion provinssissa.

Toros pelasi WHA:ssa kolme kautta ja sen paras saavutus oli sen ensimmäisellä kaudella 1973–1974, jolloin se selvisi pudotuspeleissä välieriin ja hävisi Chicago Cougarsille. Joukkueen paras pistemies sen historiassa oli brittiläinen Gavin Kirk, joka teki 218 ottelussa 208 tehopistettä. Sen merkittäviä pelaajia olivat Hockey Hall of Fameen valitut Frank Mahovlich ja Václav Nedomanský.

Kauden 1975–1976 päätteeksi Toros muutti Alabaman Birminghamiin ja siitä tuli Birmingham Bulls.

## Kausittaiset tilastot

**O** = Ottelut
**V** = Voitot
**H** = Häviöt
**T** = Tasapelit

**P** = Pisteet
**TM** = Tehdyt maalit
**PM** = Päästetyt maalit

## Katso myös
* Toronto Maple Leafs, kaupungin tunnetumpi ammattilaisjääkiekkojoukkue

## Lähteet
Køgenlahti

**Køgenlahti** (tansk. *Køge Bugt*) on Själlannin itärannikolla Kööpenhaminan lounaispuolella sijaitseva lahti.

Køgenlahdella on käyty kaksi suurta meritaistelua. Ensimmäinen vuonna 1677 oli osa Skoonen sotaa, ja siinä Niels Juelin johtamat tanskalaiset voittivat lukumääräisesti ylivoimaiset Henrik Henrikinpoika Hornin johtamat ruotsalaiset. Toinen käytiin vuonna 1710 niin ikään tanskalaisten ja ruotsalaisten välillä osana suurta Pohjan sotaa. Ruotsalaiset yrittivät hyökätä lahdessa oleilevan Tanskan laivaston kimppuun, mutta Iver Huitfeldtin onnistui oman laivansa ja henkensä uhraamalla estää suurempi yhteenotto.


Battle in køge bay-claus moinichen 1686.jpg|Køgenlahden meritaistelu 1677 päättyi tanskalaisten voittoon.
Dannebroge caught on fire.jpg|Køgenlahden meritaistelu 1710. Tanskalaisten *Dannebrog* tulessa ennen räjähtämistään.
Koege-Bugt-beach-areas.jpg|Køgenlahden rantaa ilmasta nähtynä.

## Lähteet

## Aiheesta muualla
Marius Müller

**Marius Müller** (20. elokuuta 1958 Oslo – 14. maaliskuuta 1999 Oslo) oli norjalainen kitaristi ja laulaja-lauluntekijä. Hän elätti itsensä musiikillaan 16-vuotiaasta alkaen. Müller teki musiikkia sekä yksin että perustamansa Funhouse-yhtyeensä kanssa, johon kuuluivat hänen lisäkseen basisti Pål Reinertsen ja rumpalit Totto Hansen ja Per Hillestad. Hänen tunnetuimpia kappaleitaan ovat "Den du veit" sekä balladi "Carmen".

Müller kuoli vain 40-vuotiaana auto-onnettomuudessa 14. maaliskuuta 1999.
## Diskografia
**Sooloalbumit**
* *Den du veit* (1981)
* *Er'e så nøye 'a* (1982)
* *Marius* (1983)
* *The Big Beat* (1985)
* *Boom Boom* (1987)
* *Seks* (1995)

**Funhousen albumit**
* *Funhouse* (1990)
* *Maximum* (1991)
* *Big* (1993)
* *Plugged!* (1994)
* *Det Norske Huset* (1997)
* *Plugged 2 - Rett og slett* (2009)
## Lähteet

## Aiheesta muualla
Risto Lindroos (maanviljelysneuvos)

**Risto Vilhelm Lindroos** (s. 8. syyskuuta 1934 Turku) on suomalainen agronomi, maanviljelijä ja eläköitynyt järjestö- ja yritysjohtaja, joka on saanut maanviljelysneuvoksen arvonimen.

Lindroosin vanhemmat olivat maanviljelijä Vilhelm Lindroos ja Dagmar Emerentia Leinonen. Hänen puolisonsa 1961–2000 oli maatalous- ja metsätieteiden maisteri Sirkka Anna-Maija Ryödi. Lindroos tuli ylioppilaaksi Naantalin yhteiskoulusta 1953 ja valmistui agronomiksi 1959 Helsingin yliopistosta. Hän oli Suomen Karjanjalostusyhdistyksen piiriagronomi 1959–1962, Suomen Ayrshire-yhdistyksen piiriagronomi 1962–1970, Suomen Kotieläinjalostusyhdistyksen piiriagronomi 1970–1975, Jalostuspalvelu ry:n, vuodesta 1989 Osuuskunta Jalostuspalvelu, toinen johtaja 1973–1975, toiminnanjohtaja 1975–1989, toimitusjohtaja 1990–1997 ja hallituksen jäsen 1969–1997. Lindroos oli myös Alkiokeskus Oy:n toimitusjohtaja 1986–1989 ja hallituksen varapuheenjohtaja 1990–1992 ja puheenjohtaja 1993–1997. Maanviljelijäksi omistamalleen Kotalan tilalle Naantalissa hän tuli 1980. Lindroos oli Naantalin kaupunginvaltuuston varapuheenjohtaja 1997–2004 ja hänellä oli työuransa aikana lukuisia asiantuntija- ja luottamustehtäviä. Maanviljelysneuvoksen arvonimen hän sai 1997. 

## Lähteet

## Aiheesta muualla
* Maanviljelysneuvos Risto Lindroos 80 vuotta, Minkko Rönnholm
Daniil Hrabovik

**Daniil Hrabovik** (s. 2003) on valkovenäläinen karateka. Hän saavutti Kyokushin karatessa EM-hopeaa 2021.

## Kilpaura
Hrabovik saavutti 2017 nuorten alle 14–15-vuotiaiden sarjassa EM-hopeaa. Hän hävisi loppuottelussa Bogomil Kostoville.

Aikuisten tasolla Hrabovik saavutti marraskuussa 2021 Puolan EM-kilpailuissa hopeaa hävittyään loppuottelussa kaksinkertaiselle Euroopan mestarille Kirill Psarjoville.

Heinäkuussa 2022 Hrabovik oli mukana Venäjällä järjestetyssä *RCC Kyokushin Fight* -tapahtumassa alle 60-kiloisten turnauksessa. Hän putosi jatkosta ensimmäisellä kierroksella.

Huhtikuussa 2023 Hrabovik saavutti Valko-Venäjän Openissa hopeaa.

## Lähteet
Rotes Rathausin metroasema

**Rotes Rathaus** on Berliinin metron asema lähellä Berliinin raatihuonetta. Asemaa käyttäa linja U5. Asema avattiin joulukuussa 2020 osana U5 ja U55 -linjojen yhdistämistä, johon kuuluvat myös Museumsinselin ja Unter den Lindenin metroasemat. Aseman rakennus viivästyi, koska ennen sen rakennusta alueella suoritettiin arkeologiset kaivaukset, joissa löydettiin jäänteitä keskiaikaisesta raatihuoneesta. Asema täytyi suunnitella uudestaan.

## Lähteet
Ritornelli

**Ritornelli** ( = 'paluu') on musiikkitermi, jolla on kaksi merkitystä: Se on kertaussäkeistö 1300-luvun italialaisissa madrigaaleissa. Se on myös 1600-luvun monodisessa tyylissä laulusäkeistöjen välillä säestävillä soittimilla esitettävä välisoitto.

## Lähteet
Kuokkalampi

**Kuokkalampi** voi tarkoittaa seuraavia:

* Kuokkalampi, lampi Lappeenrannassa
* Kuokkalampi, lampi Ruokolahdella
* Kuokkalampi, lampi Sotkamossa
* Kuokkalampi, lampi Suomussalmella.
Varjometsästäjät

**Varjometsästäjät** () on yhdysvaltalaiskirjailija Cassandra Claren kirjoittama nuorille suunnattu fantasiakirjasarja. Se on jatkoa Claren suositulle *[[Varjojen kaupungit]]* -kirjasarjalle. Sarjan kolme osaa julkaistiin englanniksi vuosina 2016–2018 ja suomeksi vuosina 2017–2020. Romaanit on suomentanut Terhi Leskinen ja kustantanut Otava.

Kirjasarja kertoo varjometsästäjä Emma Carstairin ja hänen taisteluparinsa Julian Blackthornin seikkailuista. Hahmot esitellään ensimmäistä kertaa jo *Varjojen kaupungit* -kirjasarjan päättävässä romaanissa *[[Taivaallisen tulen kaupunki]]* (2014), jonka tapahtumista on tarinan alussa kulunut viisi vuotta. Emma saa tilaisuuden kostaa vanhempiensa kuoleman ja Julian mahdollisuuden löytää kadonneen veljensä, kun Los Angelesissa tapahtuu sarja murhia.

*Varjometsästäjät* nousi *[[The New York Times]]in* julkaisemalle myydyimpien lastenkirjasarjojen listalle joulukuussa 2018. Claren varjometsästäjistä kertovista teoksista koostuvaan, *The Shadowhunter Chronicles* -nimellä tunnettuun mediatuotesarjaan kuuluvia kirjoja oli vuoteen 2022 mennessä myyty yhteensä yli 36 miljoonaa kappaletta. 

## Sarjan osat
* *Keskiyön valtiatar* (*Lady Midnight*, 2016)
* *Varjojen valtias* (*Lord of Shadows*, 2017)
* *Pimeyden kuningatar* (*The Queen of Air and Darkness*, 2018)

## The Shadowhunter Chronicles
*Varjometsästäjät* on osa Cassandra Claren varjometsästäjistä kertovaa *The Shadowhunter Chronicles* -mediatuotesarjaa. Siihen kuuluvat myös Claren kirjasarjat *Varjojen kaupungit*, *[[The Infernal Devices]]*, *The Eldest Curses*, *The Last Hours* ja toistaiseksi julkaisematon *The Wicked Powers*. Claren teoksia on sovitettu elokuvaksi *[[Varjojen kaupungit: Luukaupunki]]* ja televisiosarjaksi *[[Shadowhunters]]*.

*Varjometsästäjiin* kuuluvat romaanit julkaistiin vuosina 2016–2018 kirjasarjojen *Varjojen kaupungit* ja *The Infernal Devices* sekä novellisarjojen *The Bane Chronicles* ja *Tales from the Shadowhunter Academy* jälkeen. Se edelsi kirjasarjaa *The Eldest Curses*. Tarinan kannalta se sijoittuu vuoteen 2012 ja ajoittuu kirjasarjan *The Eldest Curses* ja novellisarjan *Ghosts of the Shadow Market* tapahtumien jälkeiseen aikaan.

## Lähteet
Pomaretto

**Pomaretto** () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 961 asukasta.

## Lähteet

## Aiheesta muualla
Tjotkino

**Tjotkino** () on kaupunkityyppinen taajama Kurskin alueen Gluškovon piirissä Venäjällä. Taajama sijaitsee Seimjoen itärannalla; tämä joki on Dneprin vesistöön kuuluvan Desnan sivuhaara.

Aluekeskus Kursk sijaitsee 185 kilometriä ja piirikeskus Gluškovo 32 kilometriä taajamasta itäkoilliseen. Tjotkino sijaitsee aivan Ukrainan Sumyn alueen rajalla. Taajamassa sijaitsee rautatieasema (rajan läheisellä rataosuudella kahden Ukrainan puolella sijaitsevan risteysaseman eli Družban ja Vorožban välissä) ja Tjotkinosta on ennen Venäjän hyökkäyssotaa päässyt myös maantien rajanylityspaikan kautta rajan eteläpuoliseen Bilopilljaan.

Tjotkinon taajamassa asui 4&nbsp;223 ja koko maaseutuvaltaisessa Gluškovon piirissä 22&nbsp;661 ihmistä (vuonna 2010).

Tjotkino on perustettu vuonna 1645. Taajamassa on toiminut sokeritehdas, tislaamo ja mylly. Kirkoista tunnetuimpiin lukeutuu keltatiilinen Pokrovan kirkko (2000/2017).

## Lähteet
Paweł Wolski

**Paweł Wolski** (s. 1997) on puolalainen karateka. Hän on Kyokushinin kolminkertainen Euroopan mestari ja Puolan mestari.

## Kilpaura
Wolski aloitti karaten harjoittelemisen 2007 ollessaan 10-vuotias ja kilpailemisen heti seuraavana vuonna.

Toukokuussa 2018 Wolski oli mukana Bulgarian painoluokallisissa EM-kilpailuissa. Hän eteni suoraan toiselle kierrokselle, jossa Wolski hävisi Tom Soullierelle.

Wolski saavutti aluksi 2019 Puolan mestaruuskilpailuissa pronssia. Myöhemmin toukokuussa hän eteni Puolan EM-kilpailuissa kevytsarjan pronssiotteluun saakka, jossa Wolski hävisi mitalikamppailussa kaksinkertaiselle Euroopan mestarille Guillaume Gründlerille.

Koronapandemian vuoksi Wolski kilpaili vain Puolan mestaruuskilpailuissa 2020. Hän saavutti hopeaa hävittyään loppuottelun Konrad Kozubowskille.

### Siirto kärpässarjaan ja Euroopan mestaruus (2021–)
Wolski saavutti toistamiseen Puolan mestaruuskilpailuissa hopeaa. Tällä kertaa vuoden 2021 kilpailuissa hän hävisi loppuottelun kevytsarjan Puolan mestarille Daniel Sternikille. EM-tasolla Wolski siirtyi kilpailemaan painoluokkaa alemmaksi, kun marraskuussa 2021 Puolan EM-kilpailuissa järjestettiin ensimmäistä kertaa alle 60-kiloisten sarja. Hän hävisi välierissä Daniil Hrabovikille ja eteni pronssiotteluun, jonka Wolski hävisi İsmet Durmuşille.

Wolski saavutti ensimmäisen Puolan mestaruuden 2022, kun hän voitti loppuottelussa Jakub Kądziołkan. Wolski oli mestaruuden myötä mukana myös EM-kilpailuissa kesäkuussa, jolloin hän eteni loppuotteluun kohdaten jälleen İsmet Durmuşin. Tällä kertaa Wolski voitti mitalikamppailun ja saavutti Euroopan mestaruuden.

Tammikuussa 2023 Wolski saavutti ensin Puolan cupin mestaruuden voitettuaan loppuottelussa EM-mitalisti Logan Cholotin. Huhtikuussa Wolski saavutti myös Puolan Openin mestaruuden voitettuaan loppuottelussa Jakub Żegunian. Toukokuussa Wolski oli mukana Puolan EM-kilpailuissa. Hän eteni loppuotteluun voitettuaan Oleksii Kucherenkon. Wolski oli toista kertaa peräkkäin loppuottelussa, jossa hän kohtasi tällä kertaa Mohsen Shomaktehin. Wolski onnistui voittamaan uransa toisen Euroopan mestaruuden tuomariäänin. Marraskuussa hän oli mukana MM-kilpailuissa, jossa Wolski hävisi avauskierroksella Shintaro Okabelle.

Toukokuussa 2025 Wolski eteni neljättä kertaa peräkkäin loppuotteluun. Tällä kertaa hän hävisi mestaruuden maanmiehelleen Igor Kozłowskille.

## EM-sijoitukset

## Lähteet
August Gottfried Ritter

**August Gottfried Ritter** (1811–1885) oli saksalainen urkusäveltäjä ja urkuri. Hän toimi Magdeburgin tuomiokirkon urkurina vuodesta 1847. Ritter sävelsi muun muassa urkuoppijakson ja sonaatteja ja julkaisi urkujensoiton historian (1884).

## Lähteet

## Aiheesta muualla
Laosin sisällissota

**Laosin sisällissota** oli vuosina 1959–1975 käyty sisällissota Laosin kuningaskunnan hallituksen ja Pathet Lao-sosialistiliikkeen välillä. Laosin sisällissota liittyi kiinteästi Vietnamin sotaan.

## Taustaa

Vuonna 1956 hallituksen johtomiehenä toiminut Souvanna Phouma ryhtyi neuvottelemaan veljensä Souphanouvongin ja Pathet Laon kanssa. Neuvotteluissa päästiin kompromissiin ja muodostettiin koalitiohallitus. Pathet Laon joukot oli tarkoitus sulauttaa Laosin kuninkaalliseen armeijaan ja Souphanouvongin olla mukana Laosin hallituksessa. Yhdysvallat vastusti jyrkästi kommunistitaustaisen Souphanouvongin roolia hallituksessa. Pian osoittautui että hallitusyhteistyö ei toiminut, sillä maan kuninkaallinen eliitti ei halunnut tehdä yhteistyötä kommunistien kanssa, eivätkä kommunistit suostuneet oikeistolaisia rojalisteja alempaan asemaan. 

## Sodan kulku

Koska Pathet Lao oli liittoutunut Pohjois-Vietnamin Viet Minhin kanssa, Yhdysvallat tarjosi taloudellista ja sotilaallista tukea Laosin kuninkaalliselle hallitukselle ja sen armeijalle. Monet Yhdysvaltain hallituksen rekrytoimista sotilaista olivat hmongeja, joita johti Vang Pao. Vietnamin sota levisi Laosin puolelle vuonna 1964, kun Yhdysvallat alkoi pommittaa Kambodžan ja Etelä-Vietnamin välillä kulkevaa Hồ Chí Minhin huoltotietä, joka kulki Laosin kautta. Yhdysvallat kylvi Laosiin yli 2 miljoonaa tonnia pommeja, ja Laosista tuli maailman tiheimmin pommitettu valtio. Kuitenkaan Yhdysvallat ei kyennyt katkaisemaan Pohjois-Vietnamin armeijan käyttämää huoltoreittiä. 

Laosin tilanne säilyi suhteellisen vakautettuna vuoteen 1968 saakka. Maan pohjoinen osa oli Kiinan miehittämä, kun taas länttä hallitsivat Yhdysvaltain ja Thaimaan armeijan joukot. Vakaus loppui kun Pohjois-Vietnam lähetti alueella yhä enemmän tavallisen armeijan yksiköitä, hmong-kyliä vallattiin, ihmisiä evakuoitiin niistä Yhdysvaltain ylläpitämille leireille. 

Vuoden 1968 lopussa Laosissa oli 40&nbsp;000 Pohjois-Vietnamin sotilasta. Hmongjohtaja Vang Pao valtasi Ruukkujen tasangon takaisin 1969 Yhdysvaltain ilmavoimien tuella. Pohjois-Vietnamin joukot valtasivat alueen uudestaan vuoden 1970 alkupuolella. Taistelut alueella jatkuivat, kunnes Yhdysvaltain tuki lakkasi 1973. Amerikkalaiset joukot vedettiin pois Indokiinasta ja Laosin kuninkaallinen hallitus joutui neuvottelemaan vihollistensa kanssa. Heidän täytyi tuoda sosialistit koalitiohallitukseen. Etelä-Vietnamin kukistumisen jälkeen huhtikuussa 1975 Laosin vasemmisto vahvisti poliittista valtaansa, kuninkaallinen hallitus romahti, kuningas luopui kruunustaan ​​ja Laosin demokraattinen kansantasavalta julistettiin perustetuksi, samalla päättäen maan 600-vuotisen monarkian. 

Kuningas kuoli noin vuonna 1978 eristysleirillä Pohjois-Laosissa yhdessä kuningatar Khamphouin ja kruununprinssi Vong Savangin kanssa.

## Katso myös
* Kambodžan sisällissota
* Indokiinan sota

## Lähteet

## Aiheesta muualla
Kupari(I)tiosyanaatti

**Kupari(I)tiosyanaatti** (CuSCN) on kupari- ja tiosyanaatti-ionien muodostama epäorgaaninen ioniyhdiste. Yhdistettä käytetään esimerkiksi laivojen pohjamaaleissa.

## Ominaisuudet, valmistus ja käyttö
Huoneenlämpötilassa kupari(I)tiosyanaatti on vaaleanharmaata tai kellertävää kiteistä ainetta. Yhdiste ei liukene veteen tai laimeisiin happoliuoksiin. Sen sijaan se liukenee komplekseja muodostaen ammoniakkiin, tiosyanaattiliuoksiin ja dietyylieetteriin. Kupari(I)tiosyanaatti on polymorfista ja siitä tunnetaan kiteiset α- ja β-muodot. Näistä stabiilimpi on alkeiskopiltaan heksagonaalinen β-muoto. Kupari(I)tiosyanaatin β-muoto on puolijohde ja sen johtavuusvyön ja kielletyn vyön välinen energiaero on 3,7–3,9 eV.

Kupari(I)tiosyanaattia valmistetaan enimmäkseen kuparisulfaatin ja ammonium- tai natriumtiosyanaatin reaktiolla. Reaktiossa on mukana pelkistimenä esimerkiksi rikkidioksidia tai natriumsulfiittia. Toinen tapa on kupari(I)kloridin ja tiosyanaattisuolan reaktio.
:2 CuSO4 + 2 NaSCN + Na2SO3 + H2O → 2 CuSCN + 2 NaHSO4 + Na2SO4

Kupari(I)tiosyanaattia käytetään erityisesti alumiinirunkoisten laivojen pohjamaaleissa estämään eliöiden tarttumista pohjaan. Yhdistettä voidaan myös käyttää katalyyttinä orgaanisen kemian synteeseissä ja apuaineena tekstiilien painoprosesseissa. Kupari(I)tiosyanaattia on tutkittu käytettäväksi muun muassa aurinkokennoissa, orgaanisissa ledeissä ja transistoreissa.

## Lähteet